На основу члана 99. став. 5. и 17. Закона о планирању и изградњи („Службени гласник РС", бр. 72/09, 81/09, 64/10, 24/11, 121/12, 42/13, 50/13, 98/13, 132/14 и 145/14) и члана 37. Статута Града Ниша („Службени лист Града Ниша”, бр. 88/2008 и 143/2016)

Скупштина Града Ниша, на седници од \_\_\_\_\_\_\_\_\_\_\_\_ 2018. године, донела је

О Д Л У К У

O ИЗМЕНАМА И ДОПУНАМА ОДЛУКЕ

О ГРАЂЕВИНСКОМ ЗЕМЉИШТУ

Члан 1.

У Одлуци о грађевинском земљишту („Сл.лист Града Ниша“ бр.18/16), члан 11. мења се и гласи:

„Члан 11.

Градоначелник Града Ниша (у даљем тексту: **Градоначелник**), доноси решење о располагању грађевинским земљиштем, прибављању грађевинског земљишта у јавну својину Града, као и сва друга решења и друге акте који се доносе на основу ове одлуке.

Испуњеност услова за доношење решења и других аката из става 1. овог члана, цени Комисија за грађевинско земљиште, коју решењем образује Градоначелник (у даљем тексту: **Комисија**).

Комисија посебно цени оправданост и целисходност доношења решења о отуђењу, о размени, о прибављању грађевинског земљишта у јавну својину Града, решења о деоби грађевинског земљишта, решења којим се прихвата уступање земљишта инвеститора за изградњу инфраструктурних објеката и решења којима се предлаже пренос права јавне својине са другог носиоца права јавне својине, те закључак комисије којим предлаже доношење ових решења, мора бити посебно образложен.

Комисија из става 2. овог члана, ради у саставу: председник и четири члана који имају заменике, а који се именују из реда запослених Секретаријата за имовинско-правне послове, Секретаријата за инвестиције, Секретаријата за послове планирања и изградње, Секретаријата за инспекцијске послове и Дирекције за изградњу града.

Комисија се састаје по потреби а одлуке се доносе већином гласова.

У раду Комисије учествује председник или заменик председника, чланови или њихови заменици.

Административно-техничке послове за Комисију обавља Секретаријат надлежан за имовинско-правне послове (у даљем тексту: Секретаријат).

О току поступка јавног надметања и о поступку прикупљања понуда јавним огласом, води се записник.

Комисија доноси Пословник о раду.

Предлоге решења и других аката из става 1.овог члана за Градоначелника, припрема Секретаријат, на основу закључака Комисије.“

Члан 2.

У члану 12., 19., 20., 22., 29., 37., 39., 41., 45., 50., 53., 64. и 68. реч „Управа“, у одговарајућем падежу, замењује се речју: “Секретаријат“ у одговарајућем падежу.

Члан 3.

У члану 14. став 3. речи “градска управа Града Ниша, надлежна за послове утврђивања пореза на имовину, члану 45. став 2. речи: “градска управа Града Ниша, надлежна за послове утврђивања пореза на имовину“, члану 60. став 4. речи: “градска управа, надлежна за утврђивање пореза на имовину, члану 62. став 4. речи “градска управа надлежна за послове утврђивања пореза на имовину“ и члану 63. став. 5. речи “организациона јединица градске управе надлежна за послове утврђивања пореза на имовину“, замењују се речима: “секретаријат надлежан за послове утврђивања пореза на имовину“.

Члан 4.

У члану 14. став 3. после речи у загради : „као што су“ додају се речи: „уступање земљишта инвеститора за изградњу инфраструктурних објеката“.

Члан 5.

Члан 18. мења се и гласи:

„Члан 18.

Поступaк за отуђењe грађевинског земљишта јавним оглашавањем, покреће Градоначелник, по службеној дужности, или на иницијативу заинтересованог физичког или правног лица.

Када се ради о међусобном располагању између власника грађевинског земљишта у јавној својини, поступак покреће Градоначелник, на иницијативу заинтересованог носиоца права јавне својине.“

Члан 6.

У члану 32. после речи:“право својине“ брише се зарез и додаје реч: „односно“ , a после речи: „ранијим законима о планирању и изградњи“, уместо зареза ставља сe тачка и бришу речи: „односно право коришћења лица за која је претварање права коришћења у право својине уређено посебним законом“.

Члан 7.

У члану 34. став 5. речи: „Управа надлежна за послове финансија“, замењују се речима: „Секретаријат надлежан за послове финансија“.

Члан 8.

Члан 69. мења се и гласи:

„Члан 69.

Градоначелник доноси решење, којим даје сагласност у случајевима у вези грађевинског земљишта, када је таква сагласност услов за остваривање права подносиоца захтева (спровођење парцелације или препарцелације, изградња објекта на међи и др.).“

Члан 9.

У члану 71. став 2. речи: „организациона јединица Градске управе надлежна“ замењује се речима:“Градска управа Града Ниша-Секретаријат надлежан.“

Члан 10.

Овлашћује се Служба за послове Скупштине Града, да сачини и објави пречишћени текст Одлуке о грађевинском земљишту.

Члан 11.

Ова Одлука ступа на снагу осмог дана од дана објављивања у „Службеном листу Града Ниша“.

**Број: \_\_\_\_\_\_\_\_\_\_\_**

**Дана: \_\_\_\_\_\_\_\_\_\_\_ 2018. године**

**СКУПШТИНА ГРАДА НИША**

**Председник**

**Мр Раде Рајковић**